CELEX: 32018D0187
Language: hu
Date: 2018-02-06 00:00:00
Title: A Bizottság (EU) 2018/187 végrehajtási határozata (2018. február 6.) a 2008/185/EK határozat II. mellékletének az olaszországi Emilia-Romagna régió területére kiterjedő, az Aujeszky-féle betegség felszámolására irányuló ellenőrzési program jóváhagyása tekintetében történő módosításáról (az értesítés a C(2018) 579. számú dokumentummal történt) (EGT-vonatkozású szöveg. )

8.2.2018   
            
            
               HU
            
            
               Az Európai Unió Hivatalos Lapja
            
            
               L 34/36
            
         A BIZOTTSÁG (EU) 2018/187 VÉGREHAJTÁSI HATÁROZATA
   (2018. február 6.)
   a 2008/185/EK határozat II. mellékletének az olaszországi Emilia-Romagna régió területére kiterjedő, az Aujeszky-féle betegség felszámolására irányuló ellenőrzési program jóváhagyása tekintetében történő módosításáról
   
      
         (az értesítés a C(2018) 579. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állategészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 9. cikke (2) bekezdésére,
   mivel:
   
               (1)
            
            
               A 64/432/EGK irányelv megállapítja a sertésfélék Unión belüli kereskedelmére vonatkozó szabályokat. Az említett irányelv 9. cikke előírja, hogy az a tagállam, amelyben kötelező nemzeti ellenőrző program működik az Aujeszky-féle betegségre vonatkozóan, akár egész területén, akár annak egy részén, programját jóváhagyás céljából a Bizottság elé terjesztheti. Az említett cikk rendelkezik továbbá arról, hogy a sertésfélék Unión belüli kereskedelméhez további garanciák kérhetők.
            
         
               (2)
            
            
               A 2008/185/EK bizottsági határozat (2) kiegészítő garanciákat ír elő a sertések tagállamok közti mozgására. Ezek a garanciák a tagállamok Aujeszky-féle betegségre vonatkozó járványügyi helyzete szerinti besorolásához kapcsolódnak. A 2008/185/EK határozat II. melléklete azokat a tagállamokat és tagállami régiókat foglalja jegyzékbe, amelyeknek az Aujeszky-féle betegség felszámolására jóváhagyott nemzeti ellenőrzési programokat hajtanak végre.
            
         
               (3)
            
            
               Olaszország igazoló dokumentumokat nyújtott be a Bizottsághoz az Aujeszky-féle betegség felszámolására irányuló, Emilia-Romagna régió területére kiterjedő nemzeti ellenőrzési programjának jóváhagyásához és ezen tartománynak a 2008/185/EK határozat II. mellékletében szereplő jegyzékbe történő felvételéhez. Az Olaszország által benyújtott igazoló dokumentumok értékelése nyomán Emilia-Romagna régiót indokolt felvenni a 2008/185/EK határozat II. mellékletének jegyzékébe. A 2008/185/EK határozat II. mellékletét ezért ennek megfelelően módosítani kell.
            
         
               (4)
            
            
               A 2008/185/EK határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2008/185/EK határozat II. mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2018. február 6-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
   
      (2)  A Bizottság 2008/185/EK határozata (2008. február 21.) az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákról és a betegséggel kapcsolatos információnyújtással szemben támasztott kritériumokról (HL L 59., 2008.3.4., 19. o.).
   
      MELLÉKLET
      „
            II. MELLÉKLET
            
               Tagállamok vagy régiók, ahol az Aujeszky-féle betegség felszámolására jóváhagyott nemzeti ellenőrzési programokat hajtanak végre
            
            
                        ISO-kód
                     
                     
                        Tagállam
                     
                     
                        Régió
                     
                  
                        ES
                     
                     
                        Spanyolország
                     
                     
                        Minden régió
                     
                  
                        IT
                     
                     
                        Olaszország
                     
                     
                        Emilia-Romagna régió
                        Friuli-Venezia Giulia régió
                        Lombardia régió
                        Veneto régió
                     
                  
                        LT
                     
                     
                        Litvánia
                     
                     
                        Minden régió
                     
                  
                        PL
                     
                     
                        Lengyelország
                     
                     
                        Alsó-sziléziai vajdaság: valamennyi közigazgatási régió
                        Kujávia-pomerániai vajdaság: valamennyi közigazgatási régió
                        Lublini vajdaság: valamennyi közigazgatási régió
                        Lubuszi vajdaság: valamennyi közigazgatási régió
                        Łódzi vajdaság: valamennyi közigazgatási régió
                        Kis-lengyelországi vajdaság: valamennyi közigazgatási régió
                        Mazóviai vajdaság: valamennyi közigazgatási régió
                        Opolei vajdaság: valamennyi közigazgatási régió
                        Lengyel-kárpátaljai vajdaság: valamennyi közigazgatási régió
                        Podlasiei vajdaság alábbi közigazgatási régiói: grajewski, kolneński, łomżyński, Łomża, wysokomazowiecki, zambrowski
                        Pomerániai vajdaság: valamennyi közigazgatási régió
                        Sziléziai vajdaság: valamennyi közigazgatási régió
                        Szentkereszt vajdaság: valamennyi közigazgatási régió
                        Varmia-mazúriai vajdaság: valamennyi közigazgatási régió
                        Nagy-lengyelországi vajdaság: valamennyi közigazgatási régió
                        Nyugat-pomerániai vajdaság: valamennyi közigazgatási régió.
                     
                  ”